
Formål
At fremme danske anæstesilægers interesse for og adgang til international erfaring.
at fremme opmærksomhed på det positive udbytte udlandserfaring giver den enkelte anæstesilæge såvel som den hjemlige organisation.
Baggrund
Danske anæstesilæger har en lang tradition for at arbejde i udlandet. Det skaber værdi. For de udsendte læger, for de steder lægerne besøger og for de afdelinger i Danmark hvor lægerne er ansat.
Arbejde i udlandet: 
- Styrker samarbejdsevne. Om man virker i udviklings- eller industrialiserede lande, vil mødet med sproglige, kulturelle og organisatoriske og forskelle skærpe den enkeltes evne til at iagttage, samarbejde og kommunikere. 
- Øger klinisk forståelse. Man lærer af andre organisationers praksis; gode såvel som dårlige erfaringer høstes. I kontekst med færre ressourcer udfordres og skærpes det kliniske blik og kerneopgaver prioriteres. I kontekst med mange ressourcer kan viden og løsningsmodeller bringes med til hjemlige organisationer.
- Skaber netværk med mulighed for klinisk, organisatorisk og forskningsmæssigt samarbejde.
- Bidrager med effektivitet. Danske anæstesilæger er veluddannede og vil ofte yde bredt; bed side, undervisning af mindre grupper, forelæsninger, workshops, dialog med beslutningstagere mm.
- Perspektiverer og øger værdsættelsen af et velfungerende sundhedsvæsen. Det velfungerende i det danske system står tydeligere frem og arbejdsglæden øges.
-Øger den enkeltes robusthed.
opgaver
DASAIM’s Internationale Udvalg ønsker at skabe kontakt mellem medlemmer der ønsker at komme ud, og de som har erfaring fra arbejde i udlandet.
Samtidig vil udvalget arbejde på at øge cheflæger og direktioners forståelse for, hvorfor orlov til udlandserfaring gavner danske afdelinger og det danske sundhedsvæsen, så der på sigt kan sikres gode forhold og muligheder for udlandsarbejde.
sammensætning 
Udvalget består af en forperson og 5 medlemmer, som vælges på DASAIM’s generalforsamling for 2 år ad gangen. Et medlem udpeges af DASAIM’s bestyrelse. 
arbejdsform 
Udvalget mødes jævnligt fysisk eller online og kan desuden nedsætte arbejdsgrupper til specifikke opgaver. Udvalget kan vælge at ind supplere arbejdsgrupperne med personer, der kan bidrage særligt til disse.  

